Marcel Proust
Valentin-Louis-Georges-Eugène-Marcel Proust eli Marcel Proust (10. heinäkuuta 1871 Auteuil – 18. marraskuuta 1922 Pariisi) oli ranskalainen kirjailija. Hän oli yksi 1900-luvun merkittävimmistä kirjallisista modernisteista. Hänen tunnetuin teoksensa on moniosainen romaani Kadonnutta aikaa etsimässä (À la recherche du temps perdu).
Proust syntyi Auteuilissa lähellä Pariisia kuuluisan lääkärin ja epidemiologin Achille Adrien Proustin perheeseen. Proustin äiti oli juutalainen ja isä katolilainen. Proust kastettiin katoliseksi, mutta hän ei harjoittanut uskontoa. Proust vietti lapsuutensa kesät Illiers'ssä, joka esiintyy Kadonnutta aikaa etsimässä -sarjassa nimellä Combray.[1]
Proust sai ensimmäisen astmakohtauksensa yhdeksänvuotiaana ja oli vähällä kuolla siihen. Tämän jälkeen hänen terveydentilansa pysyi hauraana. Proust palveli 18-vuotiaana armeijassa, mutta hänet todettiin kelvottomaksi kenttätehtäviin ja siirrettiin pääesikuntaan kirjoitustöihin. Siellä hänen pitkät kiemuraiset lauseensa aiheuttivat harmia.[2]
Proust vietti elämänsä kaksi viimeistä vuosikymmentä lähes vuoteenomana astman sekä ihon ja vatsan äärimmäisen herkkyyden takia.
Seitsenosaista suurromaania Kadonnutta aikaa etsimässä pidetään yhtenä 1900-luvun merkittävimmistä teoksista. Ensimmäinen painos ilmestyi vuosina 1913–1927. Romaanin ensimmäiset neljä osaa ilmestyivät Proustin elinaikana. Kolme viimeistä osaa olivat lähes valmiit kirjailijan kuollessa, ja ne ilmestyivät Proustin kuoleman jälkeen hänen veljensä toimittamina.
Portraits de femmes Les plaisirs et les jours, 1896 À la recherche du temps perdu, 1913–1927, suom. Kadonnutta aikaa etsimässä Du côté de chez Swann, 1913, suom. Swannin tie À l'ombre des jeunes filles en fleur, 1918, suom. Kukkaan puhkeavien tyttöjen varjossa Le côté de Guermantes, 1920, suom. Guermantesin tie Sodome et Gomorrhe, 1922, suom. Sodoma ja Gomorra I-II La prisonnière, 1923, suom. Vanki Albertine disparue, 1925, suom. Pakenija Le temps retrouvé, 1927, suom. Jälleenlöydetty aika Pastiches et mélanges, 1919 Contre Sainte-Beuve, 1954, suom. Vastalause Sainte-Beuvelle, suomentanut ja saatesanan kirjoittanut Martti Anhava. 2003. Jean Santeuil, 1954 (jäi kesken) Päivällisvieras ja muita kertomuksia; suom. Annikki Suni. 1983
André Maurois, Marcel Proust, suom. Inkeri Tuomikoski. Otava, 1984 ISBN 951-1-07972-7 2. p. 2007 ISBN 978-951-1-21595-0
(in French) Gutenberg-projektissa
Luokka:Marcel Proust Luokka:Vuonna 1871 syntyneet Luokka:Vuonna 1922 kuolleet Luokka:Seulonnan keskeiset artikkelit